
EXPUNERE DE MOTIVE PRIVIND OPORTUNITATEA PROIECTULUI DE HOTĂRÂRE

privind acceptarea donaţiei  de către Municipiul Timişoara a Studiului de Fezabilitate pentru obiectivul „Reabilitare linii de tramvai şi modernizare trame stradale pe Calea Bogdăneştilor - Timişoara” 
1. Descrierea situatiei actuale

Prin HCLMT nr. 472/15.12.2009, s-a aprobat Studiul de Fezabilitate "Reabilitare linii de tramvai şi modernizare trame stradale  pe Calea Bogdăneştilor - Timişoara"  potrivit proiectului nr. 50011/081/5/2009  întocmit de S.C. IPROTIM S.A., indicatorii tehnico-economici şi s-a revocat HCLMT nr. 599/19.12.2006.
Studiul de Fezabilitate "Reabilitare linii de tramvai şi modernizare trame stradale  pe Calea Bogdăneştilor - Timişoara"  a fost actualizat de către SC BAICONS IMPEX SRL, în baza contractului încheiat de către operatorul de transport SC Societatea de Transport Public Timişoara SA.
2. Schimbari preconizate și rezultate așteptate

Actualizarea Studiului de fezabilitate s-a impuns ca o necesitate a corelării şi completării lucrărilor de reabilitare a infrastructurii liniilor de tramvai cu lucrările de infrastructură şi suprastructură aferente amenajărilor stradale şi pentru o abordare unitară şi integrală a modernizării utilităţilor publice aferente reţelei de transport în comun în Municipiul Timişoara
Pentru accesarea de fonduri nerambursabile în cadrul Programului Operaţional Regional 2014-2020, este necesară adoptarea unei hotărâri de consiliu local pentru aprobarea donaţiei de către Municipiul Timişoara a Studiului de Fezabilitate "Reabilitare linii de tramvai şi modernizare trame stradale  pe Calea Bogdăneştilor - Timişoara" întocmit de către SC BAICONS IMPEX SRL, în baza contractului încheiat de către operatorul de transport SC Societatea de Transport Public Timişoara SA. 
2. Concluzii
Consider necesar și oportun  aprobarea proiectului de hotărâre privind acceptarea donaţiei  de către Municipiul Timişoara a Studiului de Fezabilitate pentru obiectivul „Reabilitare linii de tramvai şi modernizare trame stradale pe Calea Bogdăneştilor - Timişoara”. 

